recursal/SuperWikiNEXT-32B huggingface dataset:
**Chovevej Cion** (hebr. חובבי ציון‎, doslova „Milovníci Sionu") bola skupina osôb považovaná za predchodcov a zakladateľov moderného sionistického hnutia.

Prvé zo sionistických skupín sa zakladali v 80. rokoch 19. storočia v krajinách východnej Európy. Ich cieľom bolo podporovať židovskú imigráciu do Erec Jisrael, ktorá bola v tom čase súčasťou Osmanskej ríše, kde malo dôjsť k rozširovaniu najmä poľnohospodárskych židovský osád. Väčšina z členov týchto skupín sa politike vyhýbala. 

V roku 1882 založila skupinka nadšencov z Chovevej Cion prvé židovské osídlenie v Erec Jisrael − mesto Rišon le-Cion. Neskôr ich posilnili pionieri Bilu, ktorí mesto zväčšili. Mnoho rokov spájali učebnice založenie Rišon le-Cionu práve so skupinou Bilu, avšak v posledných desaťročiach je táto dezinformácia uvádzaná na pravú mieru.

V roku 1884 sa zišlo 36 delegátov v nemeckom meste Kattowitz (dnes Katovice, Poľsko). Delegáti zvolili do vedenia strany rabbiho Samuela Mohilevera, za prezidenta Chovevej Cion a Leona Pinskera, ako jej predsedu. Skupina sa pokúšala zaistiť finančnú pomoc pre židovské osady a organizáciu vzdelávacích kurzov od baróna Edmonda Jamesa de Rothschilda a ďalších filantropov. 

Vlna protižidovských pogromov v Ruskom impériu v rokoch 1881-1884 (často podporovaných štátom) a Májové zákony, ktoré zaviedol cár Alexander III. v roku 1882 značne postihli židovské komunity. Objavili sa početné neformálne skupiny, ktoré sa líšili vo svojich víziách, politike a náboženskej denominácii, veľkosti a aktivite. Varšavskú skupinu založil L. L. Zamenhof, ktorý bol autorom prvej gramatiky jidiš.

Aby získala uznanie oficiálnych úradov, musela ruská vetva Chovevej Cion požiadať o registráciu ako charita. Začiatkom roku 1890 založenie tejto vetvy schválila ruská vláda ako „Spoločnosť na podporu židovských farmárov a remeselníkov v Sýrii a Erec Jisrael," ktorá bola ale skôr známa pod názvom Odeská komisia. Bola oddaná praktickým aspektom zakladania poľnohospodárskych osád, vrátane pomoci pri zakladaní Rechovotu a Chadery a modernizácie Mišmar ha-Jarden.

Pred Prvým sionistickým kongresom v roku 1897 mala Odeská komisia vyše 4 tisíc členov. Keď kongres založil Svetovú sionistickú organizáciu, väčšina z Chovevej Cion sa k nej pridala.

Bibliografia
------------

* Sachar, H. M. *Dějiny Státu Izrael.* Praha, Regia, 1999, 767 str. ISBN 80-902484-4-6

Pozri aj
--------

* Bilu
* Rišon le-Cion

Zdroj
-----

* *Tento článok je čiastočný alebo úplný preklad článku Chovevej Cijon na českej Wikipédii.*
Súradnice: 48°36′44″S 21°54′18″V﻿ / ﻿48,6122222°S 21,905°V﻿ / 48.6122222; 21.905

**Slavkovské slanisko** je prírodná rezervácia v správe štátnej ochrany prírody Latorica.

Nachádza sa v katastrálnom území obce Slavkovce v okrese Michalovce v Košickom kraji. Územie bolo vyhlásené v roku 1982 na rozlohe 11,7694 ha. Ochranné pásmo nebolo určené.

Predmetom ochrany je: *Prírodná rezervácia je vyhlásená na ochranu subhalofytnej vegetácie slanistej stepi panónskej kvetennej oblasti, so zastúpením zriedkavých i charakteristických druhov rastlín na vedeckovýskumné a náučné ciele. Vznik tohto ekosystému je spätý s antropogénnou činnosťou (pasenie).*

Referencie
----------

1. ↑  Slavkovské slanisko. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.

Externé odkazy
--------------

* Slavkovské slanisko v Zozname osobitne chránených častí prírody SR
* Chránené územia, Štátna ochrana prírody Slovenskej republiky

Zdroj
-----

*Tento článok je čiastočný alebo úplný preklad článku Slavkovské slanisko na českej Wikipédii.*
1999 KW4
**Dvojplanétka** (iné názvy: **dvojitá planétka**, **binárna planétka**) je systém dvoch planétok obiehajúcich okolo spoločného ťažiska, podobne ako je to pri dvojhviezdach alebo dvojplanétach. Niekedy sa ako "dvojplanétka" (angl. double asteroid) v užšom zmysle označuje len prípad, keď majú obe planétky približne rovnakú veľkosť, ostatné prípady sú potom "binárna planétka" v užšom zmysle (angl. binary asteroid).

Prvým objaveným systémom tohto typu bola 243 Ida. Medzi dvojplanétky v užšom zmysle patria napríklad 69230 Hermes a 90 Antiope. Binárne planétky v užšom zmysle majú malé satelity nazývané "mesiačik", sú častejšie ako dvojplanétky v užšom zmysle a sú to napr. 22 Kalliope, 45 Eugenia, 87 Sylvia, 107 Camilla, 121 Hermione, 130 Elektra, 283 Emma, 379 Huenna atď.

Párové impaktné krátery ako Clearwater Lakes v Kanade sú pravdepodobne výsledkom dopadu binarnych planétok. 

Je veľa teórií o vzniku takýchto sústav. Najnovšie štúdie zistili, že mnohé z nich sú makroporózne (so štrkovitým vnútrom). Satelity obiehajúce okolo veľkých asteroidov Pásma planétok ako sú 22 Kalliope, 45 Eugenia alebo 87 Sylvia sa mohli sformovať odtrhnutím od materského telesa, impaktom alebo odštiepením po šikmom dopade. 

Binárne planétky nachádzajúce sa za obežnou dráhou Neptúnu sa formovali v časoch vzniku Slnečnej sústavy vzájomným zachytením alebo interakciou troch telies. Asteroidy blízko Zeme, ktorých obežná dráha je vo vnútornej ćasti Slnečnej sústavy sa mohli rozdeliť vďaka slapovým vplyvom po priblížení k suchozemskej planéte. Druhý variant bol navrhnutý na vysvetlenie vysokého počtu binárnych planétok v blízkosti Zeme a vo vnútornej ćasti Pásma planétok. Tento model, opísaný v odbornom časopise Nature (10. jún 2008), znázorňuje nahromadenie materiálu v okolí rovníka asteroidu ak slnečná energia roztočí "štrkovité" asteroidy na dostatočne vysokú rýchlosť. Týmto procesom sa tiež odhaľuje nový materiál na póloch asteroidu.

Pozri aj
--------

* Mesiac planétky

Iné projekty
------------

Commons
* Spolupracuj na Commons Commons ponúka multimediálne súbory na tému **Dvojplanétka**

Zdroj
-----


|  |  |
| --- | --- |
| Portal | Astronomický portálPortál slnečná sústava |

*Tento článok je čiastočný alebo úplný preklad článku Binary asteroid na anglickej Wikipédii.*

| * z
* d
* u
Malé telesá slnečnej sústavy |
| --- |
| 
* Vulkanoidy
* Blízkozemské planétky
* Pásmo planétok
* Trójania
* Kentauri
* Damokloidy
* Kométy
* transneptúnske objekty
	+ Kuiperov pás
	+ Rozptýlený disk
	+ Oortov mrak komét

 |
| **Iné telesá a oblasti**: Skupiny a rodiny planétok, Binárne planétky, mesiace planétok a slnečná sústava; **Kompletný zoznam**: Zoznam planétok |
Súradnice: 42°08′47″S 24°45′15″V﻿ / ﻿42,14639°S 24,75417°V﻿ / 42.14639; 24.75417

**Slavejkovova kaviareň** (bulh. Славейковото кафене – *Slavejkovoto kafene*), alebo **Stará kaviareň** (bulh. Кафене Старинно – *Kafene Starinno*), je budova historickej kaviarne z polovice 19. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku. Kaviareň je dodnes zachovaná v pôvodnom vzhľade.

Názov
-----

Názov Slavejkovova kaviareň je odvodená od skutočnosti, že kaviareň obľuboval významný bulharský politik a spisovateľ Petko Račov Slavejkov, ktorý býval v rokoch 1881 – 1883 v neďalekom Slavejkovovom dome a do kaviarne chodil pravidelne každé ráno na kávu, alebo len krátko posedieť.

Lokalita
--------

Slavejkovova kaviareň leží v centrálnej časti mesta Plovdiv v hraniciach architektonicko-historickej rezervácie Starý Plovdiv na malom námestí *Văzraždane* bulh. площад „Възраждане" – *ploštad „Văzraždane"*, doslova *námestie Obrodenie*)cna východnom úpätí pahorku Džambaz tepe oproti škole Marazlijata, medzi trhoviskom *Ponedelnik pazar* a starým mestom.

Dejiny
------

Kaviareň nechal postaviť v polovici 19. storočia Georgi Moralijata. V rokoch 1881 – 1883 kaviareň pravidelne navštevoval významný bulharský politik a spisovateľ Petko Račov Slavejkov.

V roku 1892 sa v kaviarni uskutočnil druhý kongres Bulharskej sociálnodemokratickej strany.

Dodnes slúži pôvodnému účelu pod názvom *Stará kaviareň*.

Charakteristika
---------------

Ide o jednoposchodovú budovu so širokými zárubňami a ťažkými drevenými okenicami. Kaviareň má vonkajšiu terasu s prístreškom, ktorý je podopieraný drevenými stĺpmi.

V interiéri sa do súčasnosti zachovalo pôvodné vnútorné ohnisko. Nachádza sa pri západnej stene, na ktorej sa zachovala pôvodná dekoratívna výzdoba. Pri ohnisku sú vystavené aj pôvodné šálky na kávu.

Galéria
-------

* celkový pohľad na južnú fasádu budovycelkový pohľad na južnú fasádu budovy
* pohľad na východnú fasádu budovypohľad na východnú fasádu budovy
* pohľad na budovu z juhovýchodupohľad na budovu z juhovýchodu
* detailný pohľad na terasu a južnú fasádu kaviarnedetailný pohľad na terasu a južnú fasádu kaviarne
* informačná tabuľa na budoveinformačná tabuľa na budove

Referencie
----------

1. 1 2 3 4 5 6 7 8 9 10 11 12 13 14 15  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 450. (po bulharsky)
2. 1 2 3 4 5 6 7 8 9 10 11 12 13 14 15  RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 474 s. ISBN 9789544915537. S. 361 – 362. (po bulharsky)
3. 1 2 3  KALINKOVA, Penka. Poznatijat nepoznat Plovdiv. Plovdiv : Obština Plovdiv – Rakursi OOD. 2018. 272 s. ISBN 9789548852845. S. 41. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Slavejkovova kaviareň**
**Discovery Channel** (v minulosti **The Discovery Channel**) je pôvodne americký satelitný a káblový televízny kanál, ktorý založil John Hendricks a distribuuje medzinárodná spoločnosť Warner Bros. Discovery.

Prvýkrát bolo vysielanie spustené v roku 1985. V súčasnosti je kanál vysielaný celosvetovo v 155 krajinách a v 33 jazykoch.

Programovo sa kanál zameriava na dokumentárne programy, hlavne populárnu vedu, technológie a dejiny rovnako ako National Geographic a History. V Spojených štátoch je program hlavného Discovery kanála zameraný najmä na autentické témy ako napr. teoretické vyšetrovanie (*MythBusters*), automobily (*Wheeler Dealers*), zamestnania (*Deadliest Catch*) a ostatné dokumenty zamerané na rodinné a vekovo mladšie publikum.

Referencie
----------

1. ↑   *Discovery, UNESCO and the UN Works Programme mark International Mother Language Day with a celebration of cultural diversity* [online]. Discovery, UNESCO, a UN Works Programme, [cit. 2010-05-24]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Discovery Channel**

Externé odkazy
--------------

* Discovery Channel oficiálna webstránka (po anglicky)
Toto je **územný vývoj Osmanskej ríše** v období siedmich storočí.

1300
----

Územný vývoj Osmanskej ríše, rok 1300
Počiatky Osmanov je možné hľadať už na konci 11. storočia, keď sa v rôznych častiach Anatólie začalo nachádzať niekoľko malých moslimských emirátov turkického pôvodu a kočovnej povahy - nazývaných bejliky. Ich hlavnou úlohou bolo brániť pohraničné oblasti Seldžuckej ríše s Byzantskou ríšou - úlohu posilňovalo sťahovanie mnohých Turkov do Malej Ázie. V roku 1073 a po víťazstve seldžuckého Rumského sultanátu nad Byzantínmi v bitke pri Mantzikerte hľadali bejliky príležitosť, ako využiť vo vlastných prospech seldžuckú autoritu a otvorene vyhlásiť vlastnú suverenitu.

Zatiaľ čo Byzantská ríša mala pokračovať takmer ďalšie štyri storočia a križiacke výpravy budú tento problém ešte nejaký čas spochybňovať, víťazstvo na Manzikerte znamenalo začiatok turkickej nadvlády v Anatólii. Následné oslabenie Byzantskej ríše a politická rivalita medzi seldžuckým Rumským sultanátom a Fátimovcami v Egypte a južnej Sýrii boli hlavnými faktormi, ktoré pomohli bejlikom využiť situáciu a zjednotiť ich kniežatstvá.

Medzi týmito kniežatstvami bol kmeň zvaný Söğüt, ktorý založil a viedol Ertuğrul a ktorý sa usadil v údolí rieky Sakarya. Keď Ertuğrul v roku približne 1280 zomrel, moci sa ujal jeho syn Osman a založil štát, z ktorého sa neskôr stala Osmanská ríša.

1359
----

*Bližšie informácie v hlavnom článku: Orhan I.*
Územný vývoj Osmanskej ríše, rok 1359

1389
----

*Bližšie informácie v hlavnom článku: Murad I.*
Územný vývoj Osmanskej ríše, rok 1389
Murad I. (\* 29. marec alebo jún 1326, Söğüt alebo Bursa - † 28. jún 1389, bitka na Kosovom poli) bol sultánom Osmanskej ríše v rokoch 1359 - 1389. Bol synom Orhana I. a Valide Sultán Nilüfer Hatun, dcéry princa z Yarhisaru alebo byzantskej princeznej Heleny (tiež nazývanej Nilüfer), ktorá mala etnický grécky pôvod a stala sa vládkyňou po smrť jeho otca v roku 1359.

1451
----

*Bližšie informácie v hlavnom článku: Murad II.*
Územný vývoj Osmanskej ríše, 1451
**Blanka Navarrská** (fr. *Blanche de Navarre* alebo *Blanche d'Évreux*; \* asi 1333 – † 5. október 1398, Neaufles-Saint-Martin, Francúzsko) bola francúzska kráľovná ako manželka Filipa VI.

Životopis
---------

Narodila sa ako dcéra navarrskej kráľovnej Jany II. a jej manžela, spolukráľa Filipa III.  

V roku 1345 sa stal jej snúbencom kastílsky infant Peter, syn Alfonza XI. Zasnúbenie bolo ale o tri roky neskôr na základe francúzskej intervencie zrušené, čím unikla smutnému osudu Petrovej neskoršej manželky Blanky Bourbónskej. 

Ďalším kandidátom na manžela mal byť francúzsky princ Ján. Situácia sa ale zmenila po Blankinom príjazde do Paríža. Pôvabná infantka tak očarila svojho potencionálneho svokra Filipa VI. že synovi našiel inú nevestu. 19. januára 1350 sa vydala za už postaršieho ovdoveného kráľa, ktorý však už v auguste 1350 vo veku 57 rokov zomrel. Blanka bola v čase manželovej smrti tehotná a v máji 1351 porodila dcéru Janu.

Po manželovej smrti sa mladučká vdova stiahla do ústrania a odmietla nový sobáš. Snažila sa byť sprostredkovateľom medzi francúzskymi kráľmi a svojim intrigánskym bratom Karolom II. Zvyšok svojho života zasvätila umeniu a alchýmii. Bola pochovaná v tradičnom pohrebisku francúzskych kráľov v Saint-Denis.

Referencie
----------

1. 1 2  www.mittelalter-genealogie.de
2. ↑  . Dostupné online.
3. 1 2  . Dostupné online.
4. ↑  . Dostupné online.
5. ↑  KOLEKTÍV. *Francouzští králové v období středověku*. Praha : Argo, 2003. ISBN 80-7203-465-0. S. 237.
6. ↑  www.mittelalter-genealogie.de

Iné projekty
------------

Commons
* Spolupracuj na Commons Commons ponúka multimediálne súbory na tému **Blanka Navarrská (1398)**

Externé odkazy
--------------

* Genealógia
* Genealógia

Zdroj
-----

*Tento článok je čiastočný alebo úplný preklad článku Blanka Navarrská (1398) na českej Wikipédii.*

Autoritné údaje: * BnF: 16259818t
* GND: 118663720
* ISNI: 0000 0004 4885 9367
* LCCN: n2011047119
* VIAF: 8181236
* WorldCat: lccn-n2011047119
**Figarova svadba** (v origináli *Le nozze di Figaro*) je názov komickej opery Wolfganga Amadea Mozarta z roku 1786. Premiéra prebehla 1. mája vo Viedni. Autorom libreta je Lorenzo Da Ponte.

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Figarova svadba je komická opera o štyroch dejstvách. Jej dej sa odohráva v 18. storočí na vidieckom šľachtickom sídle v Španielsku.

### Prvé dejstvo

Figaro a Zuzana plánujú svadbu. Počas vymeriavania izby, v ktorej majú bývať, sa Zuzana zveruje Figarovi, že ju obťažuje gróf Almaviva, čo Figara rozčúli. Figara sa naopak snaží pre seba získať Marcelina, ktorej Figaro kedysi nerozvážne sľúbil manželstvo za požičanie peňazí.

V druhej časti si k Zuzane prichádza pre radu páža Cherubin, zamilovaný do grófky, ktorého sa chystá gróf poslať do vojny, pretože sa o tomto jeho cite nejako dozvedel. Cherubin sa musí ukryť, lebo prichádza gróf a snaží sa dohodnúť si so Zuzanou schôdzku. Gróf ukrytého Cherubina objaví a rozkáže mu okamžite opustiť zámok. Do toho všetkého prichádza Figaro a oznamuje grófovi svoju plánovanú svadbu so Zuzanou.

### Druhé dejstvo

Figaro sa snaží vrátiť grófa do náručia grófky, aby nechal Zuzanu na pokoji a umožnil ich svadbu. Používa k tomu dosť komplikovaný postup - Zuzana si má dohodnúť schôdzku s grófom na večer v záhrade, kam má namiesto nej prísť Cherubin prezlečený do ženských šiat, zároveň sa o tomto stretnutí má dozvedieť aj grófka.

Situácia sa komplikuje, keď gróf skoro pristihne Cherubina v izbách grófky, kde sa tento prezlieka do ženských šiat. Do toho navyše vchádza Marcelina a sťažnosťou u grófa sa snaží dosiahnuť sľubovanú svadbu s Figarom.

### Tretie dejstvo

Grófka sa chystá potrestať manžela a prehovorí Zuzanu, aby si dala s grófom schôdzku. Problém s Marcelinou je nečakane vyriešený, keď vyjde najavo, že Figaro je jej syn.

Figaro sa dozvedá o plánovanej schôdzke grófa so Zuzanou a žiarli, pretože netuší, že za všetkým stojí Zuzanina dohoda s grófkou.

### Štvrté dejstvo

Večer v parku za prítomnosti Zuzany a grófky (v navzájom vymenených šatách), grófa, Figara, Cherubina a niekoľkých svedkov dochádza k sérii predstieraných aj vážne mienených vyznaní lásky - obvykle nesprávnym osobám považovaným za správne osoby.

Všetko sa nakoniec vysvetľuje, gróf pristihnutý grófkou pri pokuse o neveru je donútený dať súhlas na Figarovu svadbu so Zuzanou - skrátka šťastný koniec so všetkým.

Postavy
-------

* Figaro (basbarytón)
* Il conte di Almaviva (barytón)
* La contessa di Almaviva (soprán)
* Susanna (soprán)
* Cherubino (mezzosoprán)
* Marcellina (soprán)
* Bartolo (bas)
* Basilio (tenor)
* Don Curzio (tenor)
* Antonio (basbarytón)
* Barbarina (soprán)

Iné projekty
------------

Commons
* Spolupracuj na Commons Commons ponúka multimediálne súbory na tému **Figarova svadba**

Zdroj
-----

*Tento článok je čiastočný alebo úplný preklad článku Figarova svatba na českej Wikipédii.*
Letecký pohľad na obec
**Esino Lario** je obec v provincii Lecco v talianskom regióne Lombardsko. Nachádza sa asi 60 kilometrov severne od Milána, 15 km severozápadne od mesta Lecco a asi 4,3 km východne od brehu jazera Komo. 31. decembra 2004 mala obec 772 obyvateľov a rozlohu 18,66 štvorcových kilometrov. K obci patria súčasti Bigallo a Ortanella.

Historické osídlenie je doložené archeologickými nálezmi. Oblasť okolo Esino Lario je obklopená alpskými horskými hrebeňmi. V tomto krasovom území sa nachádzajú skameneliny, blúdiace  balvany a jaskyne, z ktorých najznámejšie je Chladnička na hore Moncodeno (la Ghiacciaia del Moncodeno). Obec je súčasťou horských spoločenstiev Valsassina, Valvarrone, Val d'Esino a Riviera. Nachádza sa v prírodnom parku Severnej Grigny (Parco della Grigna Settentrionale).

Wikimánia
---------

Logo Wikimanie 2016 v Esino Lario
Obec bola vybraná ako hostiteľ Wikimanie 2016, výročnej konferencie Wikimedia Foundation, ktorá sa konala v júni 2016.

Iné projekty
------------

Commons
* Spolupracuj na Commons Commons ponúka multimediálne súbory na tému **Esino Lario**

Zdroj
-----

*Tento článok je čiastočný alebo úplný preklad článku Esino Lario na českej Wikipédii.*
**French Open 2010** bol grandslamový tenisový turnaj, ktorý sa konal od 23. mája do 6. júna 2010 v Paríži na antukových dvorcoch Rolanda Garossa.

Finále
------

### Dvojhra mužov

*Bližšie informácie v hlavnom článku: Mužská dvojhra na French Open 2010*
**Španielsko Rafael Nadal** vs. Švédsko Robin Söderling, 6–4, 6–2, 6–4 

### Dvojhra žien

*Bližšie informácie v hlavnom článku: Ženská dvojhra na French Open 2010*
**Taliansko Francesca Schiavoneová** vs. Austrália Samantha Stosurová, 6–4, 7–6(2) 

### Štvorhra mužov

*Bližšie informácie v hlavnom článku: Mužská štvorhra na French Open 2010*
**Kanada Daniel Nestor / Srbsko Nenad Zimonjić** vs. Česko Lukáš Dlouhý / India Leander Paes, 7–5, 6–2 

### Štvorhra žien

*Bližšie informácie v hlavnom článku: Ženská štvorhra na French Open 2010*
**USA Serena Williamsová / USA Venus Williamsová** vs. Česko Květa Peschkeová / Slovinsko  Katarina Srebotniková, 6–2, 6– 3 

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 2010*
**Slovinsko  Katarina Srebotniková / Srbsko Nenad Zimonjić** vs. Kazachstan Jaroslava Viačeslavovna Švedovová / Rakúsko Julian Knowle, 4–6, 7–6(5), [11–9]

| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
Nápis v ukrajinskom jazyku ako grafiti.
**Slava Ukrajini! Herojam slava!** (v ukrajinskej azbuke: Слава Україні! Героям слава), doslova „Sláva Ukrajine! Hrdinom sláva!", je ukrajinský národný pozdrav a slogan. 

Motto *Ukrajine sláva!* sa po prvý raz objavilo počas ukrajinskej vojny za nezávislosť v rokoch 1917 až 1921. V knihe ho prvý raz popísal Volodymyr Viatrovič v roku 1920, z čoho bolo zjavné, že pozdrav začali využívať najprv záporožskí kozáci, pričom druhá časť, t. j. odpoveď na pozdrav, sa spočiatku líšila (*Kozákom sláva!, Hajtmanovi sláva! Ukrajine sláva!*, atď).

Pozdrav *Sláva Ukrajine!* používala aj Organizácia ukrajinských nacionalistov a Ukrajinská povstalecká armáda (banderovci), v čele ktorých stál Stepan Bandera. V roku 1941 sa stalo ich oficiálnym sloganom spojené zvolanie *Sláva Ukrajine! Hrdinom sláva!* avšak so zdvihnutou pravicou po vzore nacistického Nemecka.

Slogan sa stal opäť populárnym v súvislosti s udalosťami ukrajinskej revolúcie v roku 2013, okupácie a anexie Krymu Ruskou federáciou v roku 2014 a následnou vojnou v Donbase.

Referencie
----------

*Tento článok je čiastočný alebo úplný preklad článku Sláva Ukrajině na českej Wikipédii.*

1. 1 2  KATCHANOVSKI, Ivan. The Politics of World War II in Contemporary Ukraine. *The Journal of Slavic Military Studies*, 2014-04-03, roč. 27, čís. 2, s. 210–233. Dostupné online [cit. 2016-12-11]. ISSN 1351-8046. DOI: 10.1080/13518046.2013.844493.
2. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Slava Ukrajini**
**French Open 2001** bol grandslamový tenisový turnaj, ktorý sa konal od 28. mája do 10. júna 2001 v Paríži na antukových dvorcoch Rolanda Garossa. Víťazmi dvojhier sa stali Jennifer Capriatiová a Gustavo Kuerten.

Seniori
-------

### Dvojhra mužov

*Bližšie informácie v hlavnom článku: Mužská dvojhra na French Open 2001*
**Brazília Gustavo Kuerten** vs. Španielsko Àlex Corretja  6 : 7 (3), 7 : 5, 6 : 2, 6 : 0

### Dvojhra žien

*Bližšie informácie v hlavnom článku: Ženská dvojhra na French Open 2001*
**USA Jennifer Capriatiová** vs. Belgicko Kim Clijstersová  1 : 6, 6 : 4, 12 : 10

### Štvorhra mužov

*Bližšie informácie v hlavnom článku: Mužská štvorhra na French Open 2001*
**India Leander Paes / India Mahesh Bhupathi** vs. Česko Petr Pála / Česko Pavel Vízner  7 : 6, 6 : 3

### Štvorhra žien

*Bližšie informácie v hlavnom článku: Ženská štvorhra na French Open 2001*
**Španielsko Virginia Ruanová Pascualová / Argentína Paola Suárezová** vs. Srbsko Jelena Dokićová / Španielsko Conchita Martínezová  6 : 2, 6 : 1

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 2001*
**Španielsko Virginia Ruanová Pascualová / Španielsko Tomas Carbonell** vs. Argentína Paola Suárezová / Brazília Jaime Oncins  7 : 5, 6 : 3

  


| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
**Ján Loisch** (\* 23. november 1878, Veľký Slavkov – † 1945) bol slovenský kultúrny historik.

Študoval nemecký a maďarský jazyk a filozofiu v Kluži, kde získal profesorský diplom. Od roku 1903 bol profesorom evanjelického gymnázia v Budapešti, neskôr na Spiši. Ján Loisch bol spišský regionalista, autor literárnohistorických a biografických portrétov spišských básnikov (Rudolf Weber a i.). Zostavil zborník o Spiši a publikoval v spišských regionálnych časopisoch (Karpathen Post) a vydal mapu Spiša.

Dielo
-----

* Rudolf Weber - ein zipser Volksdichter, 1925
* Karte der Zips, 1939
* A Szepesség, 1926
* ai.

Dielo v elektronickej podobe
----------------------------

* WEBER, R. LOISCH, J. *Zëpserscher Liederbronn : Gedichte in Zipser Mundart von ...* Kesmark: Zipser Heimat, 1938. 240 s. - dostupné v Digitálnej knižnici UKB

Zdroj
-----

* LISCH, Ján. In:  *Slovenský biografický slovník III K – L*. Martin : Matica slovenská, 1989. 484 s. ISBN 80-7090-019-9.

Autoritné údaje: * SNK: 202548
Schéma amplitúdovej a frekvenčnej modulácie
**Frekvenčná modulácia** (skratka **FM**) alebo staršie **kmitočtová modulácia** je modulácia, pri ktorej sa mení frekvencia nosnej vlny. Amplitúda a fáza zostávajú konštantné. Pôsobením modulačného signálu sa okamžitá hodnota frekvencie nosnej vlny mení tak, že veľkosť frekvenčnej zmeny, frekvenčný zdvih, závisí iba od veľkosti modulačného signálu a rýchlosť zmeny frekvencie okolo pôvodnej frekvencie (t. j. počet frekvenčných zdvihov za sekundu), závisí od výšky modulačného signálu.

Využíva sa v rozhlase v pásme VKV pre kvalitný prenos zvuku. Zvukový kanál analógových televíznych sústav je rovnako prenášaný s využitím frekvenčnej modulácie. Pre profesionálne aj rádioamatérske komunikačné účely sa využíva jej úzkopásmová forma. Ďalšou oblasťou je FM syntéza zvuku, využívaná v raných hudobných syntetizátoroch a neskôr aj zvukových adaptéroch počítačov.

Modulácia a demodulácia
-----------------------

Samotná modulácia sa realizuje najčastejšie napr. pomocou varaktorovej pumpy, ktorej najdôležitejším prvkom je kapacitná dióda (varikap).

Referencie
----------

1. ↑  GLADIŠOVÁ, Iveta; MIHALÍK, Ján. *Modulované signály*. 1. vyd. Košice : Technická univerzita v Košiciach, 2016. Dostupné online. ISBN 978-80-553-2442-5. S. 16 –  23.
2. 1 2  ŽATKOVIČ, Alexander. *Frekvenčná modulácia* [online]. Košice: SPŠ elektrotechnická, [cit. 2021-09-19]. Dostupné online.
3. ↑  TICHÝ, Milan. *Elektronika : Aplikace analogové techniky : Rozhlasový a televizní přenos* [online]. Praha: Matematicko-fyzikální fakulta : Univerzita Karlova, [cit. 2021-09-19]. Dostupné online.
4. ↑  JEŽ, Roman. Syntetizéry: mýtus, nebo hračka? Jde to i bez filtru. *frontman.cz* (frontman.cz), 2017-08-31. Dostupné online [cit. 2021-09-19].

Iné projekty
------------

Commons
* Spolupracuj na Commons Commons ponúka multimediálne súbory na tému **Frekvenčná modulácia**

  


| * z
* d
* u
Druhy modulácie |
| --- |
| Spojite modulované harmonické signály | 
* AM
* FM
* PM

 |
| Nespojite modulované (kľúčované)harmonické signály | 
* ASK
* FSK
* PSK
* APSK
* DPSK
* QPSK
* MSK
* GMSK
* QAM

 |
| Spojite modulované pulzné signály | 
* PAM
* PWM
* PPM

 |
| Nespojite modulované (kvantované)pulzné signály | 
* PCM
* ΣΔM

 |
| Pozri aj | 
* linkový kód
* modulátor
* demodulátor
* modem
* multiplex
* TDM
* FDM
* OFDM

 |
**French Open 2011** bol grandslamový tenisový turnaj, ktorý sa konal od 23. mája do 6. júna 2010 v Paríži na antukových dvorcoch Rolanda Garossa.

Finálové zápasy
---------------

### Dvojhra mužov

*Bližšie informácie v hlavnom článku: Mužská dvojhra na French Open 2011*
**Španielsko Rafael Nadal** vs. Švajčiarsko Roger Federer, 7 : 5, 7 : 6 (3), 5 : 7, 6 : 1

### Dvojhra žien

*Bližšie informácie v hlavnom článku: Ženská dvojhra na French Open 2011*
**Čína Li Na** vs. Taliansko Francesca Schiavoneová, 6 : 4, 7 : 6 (0) 

### Štvorhra mužov

*Bližšie informácie v hlavnom článku: Mužská štvorhra na French Open 2011*
**Bielorusko Max Mirnyj/Kanada Daniel Nestor** vs. Kolumbia Juan Sebastián Cabal/Argentína Eduardo Schwank, 7 : 6 (3), 3 : 6, 6 : 4

### Štvorhra žien

*Bližšie informácie v hlavnom článku: Ženská štvorhra na French Open 2011*
**Česko Andrea Hlaváčková/Česko Lucie Hradecká** vs. India Sania Mirzová/Rusko Jelena Vesninová, 6 : 4, 6 : 3

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 2011*
**Austrália Casey Dellacquová/USA Scott Lipsky** vs. Slovinsko Katarina Srebotniková/Srbsko Nenad Zimonjić, 7 : 6 (6), 4 : 6, [11 : 9]

  


| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
**Oudaios** (iné názvy: **Údaios, Udaios**, starogr. *Οὐδαῖος* – *Oudaios/iný prepis:Údaios*, lat. *Udaeus*) je v gréckej mytológii jeden z bojovníkov zrodený zo sejby dračích zubov posvätného draka boha vojny Area kráľom Kadmom.

Keď jedného dňa zmizla Európa dcéra Agénora, vybrali sa ju jej bratia na príkaz otca hľadať. Podľa jeho príkazu sa bez nej nesmeli domov vrátiť. Bratia ju dlho a márne hľadali, lebo ju ukryl sám najvyšší boh Zeus. Kadmos ako aj jeho súrodenci sa preto už do rodného Sidónu nevrátili. Kadmos potom na radu bohyne Atény zabil posvätného draka boha vojny Area, vytrhal mu z papule zuby a zasial ich na poli. Z tejto sejby vzápätí vyrástli bojovníci, ktorí začali medzi sebou bojovať. Z tohto boja nakoniec zostalo nažive len päť najsilnejších bojovníkov Oudaios, Echión, Hyperénor, Chthonios a Pelóros, ktorí následne zložili zbrane a prisahali Kadmovi vernosť.

S pomocou Oudaia a jeho spolubojovníkov postavil potom Kadmos mesto s pevnosťou Kadmeiou, obkolesené vysokými hradbami so siedmimi bránami, ktoré dostalo meno Téby a stal sa tam kráľom.

Referencie a bibliografia
-------------------------

1. 1 2 3  Apollodoros, *Kronika*, 3,4,1.
2. 1 2 3 4  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 236.
3. ↑  Hyginus, *Fabulae* 178.
**Celtic rock** je žáner folk rocku a typ keltskej fúzie, ktorá využíva keltskú hudbu, inštrumentáciu a témy v rockovej hudbe. Je populárny od začiatku 70. rokov minulého storočia a ide o dôležitý základ pre rozvoj veľmi úspešných mainstreamových keltských hudobných skupín a populárnych interpretov. Išlo o kľúčový základ vývoja iných druhov hudobných žánrov. Celtic rock zohral významnú úlohu pri udržiavaní a definovaní regionálnych a národných identít a pri podpore pankeltskej kultúry. Pomohol tiež sprostredkovať tieto kultúry externému publiku.

Štýl hudby je hybridom tradičných írskych, škótsko-gaelských, waleských a bretónskych hudobných foriem s rockovou hudbou. Dosiahlo sa to hraním tradičnej hudby, najmä balád, jigov a reelov s rockovou inštrumentáciou; pridaním tradičných keltských nástrojov, vrátane keltskej harfy, írskej píšťalky, írskych lakťových gajd, huslí, bodhrán, akordeónu, harmoniky, melodeónu a gajd (Škótsko) ku konvenčným rockovým formátom; používaním textov v keltských jazykoch a používaním tradičných rytmov a kadencie v inak konvenčnej rockovej hudbe. Tak ako je sporná platnosť pojmu *celtic* vo všeobecnosti a ako hudobné označenie, pojem celtic rock nemožno chápať tak, že medzi keltskými národmi existovala jednotná keltská hudobná kultúra. Tento termín však zostal užitočný ako prostriedok na opis šírenia, adaptácie a ďalšieho vývoja hudobnej formy v rôznych, ale súvisiacich kontextoch.

Referencie
----------

1. ↑  MCLAUGHLIN, N. MCLOONE, Martin. Hybridity and National Musics: The case of Irish rock music. *Popular Music*, 9, apríl 2000. 181-199 s.
2. ↑  JOHNSTON, Thomas F. The Social Context of Irish Folk Instruments. *International Review of the Aesthetics and Sociology of Music*, 26 (1), 1995. 35-59 s.

Zdroj
-----

*Tento článok je čiastočný alebo úplný preklad článku Celtic rock na anglickej Wikipédii.*
Súradnice: 51°31′18″S 0°7′34″Z﻿ / ﻿51,52167°S 0,12611°Z﻿ / 51.52167; -0.12611

**Russell Square** je rozsiahle námestie v štvrti Bloomsbury v Londýnskom obvode Camden. Blízko tohto námestia sa nachádza hlavná budova University of London a Britské múzeum. V roku 2002 bolo námestie a kaviarne rekonštruované do podoby odpovedajúcej pôvodnému vzhľadu v 19. storočí podľa návrhu Humpryho Reptona. Hlavnou atrakciou novo opraveného námestia je fontána s tryskami umiestnenými priamo na chodníku. Námestie je v súčasnej dobe cez noc zatvorené (dôvodom je obmedzenie pohybu homosexuálov hľadajúcich sexuálnych partnerov). 

Názov námestia pochádza z priezviska grófov a vojvodov z Bedfordu, rodina ktorých prispela k rozvoju tejto oblasti (v ktorej vlastnila velkú časť pozemkov) v 17. a 18. storočí. Russel Square vzniklo keď vojvoda z Bedfordu nechal vybudovať novú cestu v záhradách svojho pôvodného domu – *Bedford House*.

Námestie je obklopené veľkými terasovými obývanými domami predovšetkým príslušnikmi vyššej spoločenskej triedy. Veľká časť pôvodných domov, hlavne na južnej a západnej strane, sa uchovala až do súčasnosti. Na západnej strane sa nachádza komplex budov University of London. Na jednej z týchto budov je umiestnená modrá plaketa pripomínajúca, že tu pracoval T. S. Eliot. Na východnej strane námestia stojí hotel *Russell*, postavený v roku 1898. 

Daľšími známymi obyvateľmi tohto námestia boli významní architekti 19. storočie – otec a syn Philip a Philip Charles Hardwickovci, ktorí bývali v dome číslo 60. 

Pri kaviarni na južnej strane námestia sa nachádza pamätník obetiam bombového teroristického útoku na vlak metra idúceho medzi stanicami King's Cross a Russel Square 7. júna 2005.

Iné projekty
------------

Commons
* Spolupracuj na Commons Commons ponúka multimediálne súbory na tému **Russell Square**
Súradnice: 27°37′00″S 89°52′00″V﻿ / ﻿27,61667°S 89,86667°V﻿ / 27.61667; 89.86667

**Punakha** alebo **Punákha** (dzongkha སྤུ་ན་ཁ་) je bývalé hlavné mesto Bhutánu. Leží na sútoku riek Pho Chu a Mo Chu, asi 70 km severovýchodne od hlavného mesta Thimphu.

V meste sa nachádza opevnený kláštor *Punakha Dzong*, nazývaný tiež *Palác najvyššieho šťastia*. Punakha bola do roku 1964 hlavným mestom krajiny. Bola tu podpísaná v roku 1910 Zmluva z Punakhy o britskej ochrane nad Bhutánom, v roku 1952 sa tu prvýkrát zišiel parlament. Doposiaľ je zimným sídlom najvyššieho opáta. Punakha má miernejšiu klímu než Thimphu, jej okolie je dôležitou poľnohospodárskou oblasťou (pestovanie ryže). Punakha bola dlho druhým najväčším mestom Bhutánu, mala až 30 000 obyvateľov. V poslednej dobe sa ale vyľudňuje a mení v turistický skanzen, väčšina obyvateľov sa odsťahovala do 4 km vzdialeného novo vybudovaného mesta Khuruthang.

Zdroj
-----

*Tento článok je čiastočný alebo úplný preklad článku Punákha na českej Wikipédii.*
**Cetiosaurus** (v preklade *veľrybí jašter*) bol 15 až 19 metrov dlhý bylinožravý dinosaurus. Dodnes je známy len z veľkého počtu veľmi nekompletných pozostatkov. Žil pred 181 až 169 miliónmi rokov, nájdený bol v Európe (Anglicko, Francúzsko, Švajčiarsko) a Afrike (Maroko).

Opis
----

Cetiosaurus bol typický predstaviteľ sauropódov zo strednej jury, ktoré mávali oproti neskorším druhom pomerne krátky krk a chvost. Krk Cetiosaura bol podobne ako pri rode Diplodocus, neschopný vydvihnutia nad úroveň pliec, takže tento tvor spásal výlučne nízku vegetáciu. Na rozdiel od vyspelejších sauropódov ešte nemal duté stavce, do ktorých zasahovali vzdušné vaky pobdobné tým, aké majú dnešné vtáky. Jeho pozostatky boli pôvodne pokladané za pozostatky veľryby (odtiaľ meno). Ide o najdávnejšie známeho sauropóda (známy je od prvej polovice 19. storočia).

Druhy
-----

* Cetiosaurus longus
* Cetiosaurus medius
* Cetiosaurus mogrebiensis
* Cetiosaurus oxoniensis

Galéria
-------

* Pravá stehenná kosť.Pravá stehenná kosť.
* Pravá lopatka.Pravá lopatka.

Referencie
----------

1. ↑  UPCHURCH, P. MARTIN, J.. The Anatomy and Taxonomy of Cetiosaurus (Saurischia, Sauropoda) from the Middle Jurassic of England. *Journal of Vertebrate Palaeontology*, 2003, roč. 23, čís. 1, s. 208 – 231.
**Fifík** je mesačník pre deti. Vychádza od roku 1990. Je určený žiakom základných škôl, ich učiteľom a ďalším pedagogickým pracovníkom. Svojím obsahom podporuje medzipredmetové vzťahy, prináša tvorivé texty k vlastivede, biológii, matematike, cudzím jazykom (angličtina, nemčina, maďarčina, ruština, atď.), občianskej, hudobnej, výtvarnej výchove a samozrejme slovenskému jazyku a literatúre. 

Fifík sa venuje dôležitým témam, ktoré vyplývajú pre základné školy z Pedagogicko-organizačných pokynov Ministerstva školstva Slovenskej republiky na príslušný školský rok, napríklad témy environmentálnej a etickej výchovy, protidrogová problematika, rok UNESCO, Svetový deň prevencie proti AIDS, Ochrana človeka a prírody, Svetový deň výživy, Týždeň zdravia, Dohovor o právach dieťaťa, propaguje školy podporujúce zdravie a podobne.

Súčasťou časopisu je špeciálna pedagogická príloha **Fifíkove noviny**, ktorá má 16 strán a je určená na podporu tvorivého rozvoja pedagogicko-výchovného procesu. 

Vzhľadom na to, že Fifík je časopis určený deťom základných škôl, je obrazová časť – ilustrácie, fotografie, grafy, návody integrálnou súčasťou každého textu. V záhlaví každej strany sú významné dni, citáty, pranostiky.

Fifík sa venuje aktívne aj mimoprintovým aktivitám so zameraním na špeciálne základné školy, besedy, aktivity na jazykovo zmiešaných územiach. Súčasťou každého čísla časopisu je vystrihovačka na kartónovom papieri.

Externé odkazy
--------------

Oficiálna stránka časopisu Fifík
**French Open 2000** bol grandslamový tenisový turnaj, ktorý sa konal od 29. mája do 11. júna 2000 v Paríži na antukových dvorcoch Rolanda Garossa. Víťazmi dvojhier sa stali Mary Pierceová a Gustavo Kuerten.

Seniori
-------

### Dvojhra mužov

*Bližšie informácie v hlavnom článku: Mužská dvojhra na French Open 2000*
**Brazília Gustavo Kuerten** vs. Švédsko Magnus Norman 6-2, 6-3, 2-6, 7-6(6)

### Dvojhra žien

*Bližšie informácie v hlavnom článku: Ženská dvojhra na French Open 2000*
**Francúzsko Mary Pierceová** vs. Španielsko Conchita Martínezová 6-2, 7-5

### Štvorhra mužov

*Bližšie informácie v hlavnom článku: Mužská štvorhra na French Open 2000*
**Austrália Todd Woodbridge / Austrália Mark Woodforde** vs. Holandsko Paul Haarhuis / Austrália Sandon Stolle 7-6(7), 6-4

### Štvorhra žien

*Bližšie informácie v hlavnom článku: Ženská štvorhra na French Open 2000*
**Švajčiarsko Martina Hingisová / Francúzsko Mary Pierceová** vs. Španielsko Virginia Ruanová Pascualová / Argentína Paola Suárez 6-2, 6-4

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 2000*
**Južná Afrika Mariaan de Swardtová / Južná Afrika David Adams** vs. Austrália Rennae Stubbsová / Austrália Todd Woodbridge 6-3 3-6 6-3

  


| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
**French Open 1998** bol grandslamový tenisový turnaj, ktorý sa konal od 25. mája do 7. júna 1998 v Paríži na antukových dvorcoch Rolanda Garossa. Víťazmi dvojhier sa stali Arantxa Sánchezová Vicariová a Carlos Moyà.[chýba zdroj]

Seniori
-------

### Dvojhra mužov

*Bližšie informácie v hlavnom článku: Mužská dvojhra na French Open 1998*
**Španielsko Carlos Moyà** vs. Španielsko Àlex Corretja 6-3, 7-5, 6-3

### Dvojhra žien

*Bližšie informácie v hlavnom článku: Ženská dvojhra na French Open 1998*
**Španielsko Arantxa Sánchezová Vicariová** vs. USA Monika Selešová 7-6(5), 0-6, 6-2

### Štvorhra mužov

*Bližšie informácie v hlavnom článku: Mužská štvorhra na French Open 1998*
**Holandsko Jacco Eltingh / Holandsko Paul Haarhuis** vs. Bahamy Mark Knowles / Kanada Daniel Nestor 6-3, 3-6, 6-3

### Štvorhra žien

*Bližšie informácie v hlavnom článku: Ženská štvorhra na French Open 1998*
**Švajčiarsko Martina Hingisová / Česko Jana Novotná** vs. USA Lindsay Davenportová / Bielorusko Nataša Zverevová 6-1, 7-6(4)

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 1998*
**USA Venus Williamsová / USA Justin Gimelstob** vs. USA Serena Williamsová / Argentína Luis Lobo 6-4, 6-4

| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
**French Open 1999** bol grandslamový tenisový turnaj, ktorý sa konal od 24. mája do 6. júna 1999 v Paríži na antukových dvorcoch Rolanda Garossa. Víťazmi dvojhier sa stali Steffi Grafová a Andre Agassi.

Seniori
-------

### Dvojhra mužov

*Bližšie informácie v hlavnom článku: Mužská dvojhra na French Open 1999*
**USA Andre Agassi** vs. Ukrajina Andrij Medvedev 1-6, 2-6, 6-4, 6-3, 6-4

### Dvojhra žien

*Bližšie informácie v hlavnom článku: Ženská dvojhra na French Open 1999*
**Nemecko Steffi Grafová** vs. Švajčiarsko Martina Hingisová 4-6, 7-5, 6-2

### Štvorhra mužov

*Bližšie informácie v hlavnom článku: Mužská štvorhra na French Open 1999*
**India Mahesh Bhupathi / India Leander Paes** vs. Chorvátsko Goran Ivanišević / USA Jeff Tarango 6-2, 7-5

### Štvorhra žien

*Bližšie informácie v hlavnom článku: Ženská štvorhra na French Open 1999*
**USA Serena Williamsová / USA Venus Williamsová** vs. Švajčiarsko Martina Hingisová / Rusko Anna Kurnikovová 6-3, 6-7(2), 8-6

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 1999*
**Slovinsko Katarina Srebotniková / Južná Afrika Piet Norval** vs. Lotyšsko Larisa Savčenková / USA Rick Leach 6-3, 3-6, 6-3

| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
**Singulárne ordinálne číslo** (iné názvy: **singulárne poriadkové číslo, singulárny ordinál, singulárne kardinálne číslo, singulárny kardinál**) je matematický pojem z oblasti teórie množín (ordinálnej aritmetiky).

Definícia
---------

Limitné ordinálne číslo {\displaystyle \gamma } je **singulárne**, ak je ostro väčšie ako jeho kofinálnosť (ekvivalentne - ak je regulárne). Ak je {\displaystyle \gamma } zároveň kardinálne číslo, nazýva sa **singulárne kardinálne číslo**.

Príklad
-------

Kardinálne číslo {\displaystyle \aleph \_{\omega }} je **singulárne**, lebo pre jeho kofinál platí {\displaystyle cf(\aleph \_{\omega })=\ \aleph \_{0}<\aleph \_{\omega }}.  

(Stačí si uvedomiť, že {\displaystyle \{\aleph \_{0},\aleph \_{1},\aleph \_{2},\ldots \}=\{\aleph \_{\alpha }:\alpha <\omega \}} je kofinálna podmnožina množiny {\displaystyle \aleph \_{\omega }}.)

Vlastnosti
----------

Moti Gitik roku 1979 ukázal, že tvrdenie „*Každé nespočítateľné kardinálne číslo je singulárne*" nie je v rozpore s axiómami Zermelovej-Fraenkelovej teórie množín.

Pozri aj
--------

* Regulárny ordinál
* Limitný ordinál
* Kofinál
**Solárny kalendár** alebo **slnečný kalendár** je druh kalendára založený na vzájomnom pohybe Slnka a Zeme. Medzi solárne kalendáre patrí napríklad kalendár gregoriánsky a juliánsky.

Solárny kalendár je založený na výpočtoch a snaží sa ideálne priblížiť dobe obehu slnka po ekliptike medzi dvoma jarnými bodmi. Pre bežného pozorovateľa je to takmer to isté, ako obeh Zeme okolo Slnka, respektíve návrat Slnka na rovnaké miesto na oblohe (t. j. tropický rok), ak ignorujeme odchýlky spôsobené precesiu. Tým, že sa solárny kalendár riadi dĺžkou tropického roka, najlepšie súhlasí s pravidelným cyklom ročných období. Jeho nevýhodou je, že nie je zlúčiteľný s prirodzenou dĺžkou mesačného, takže dĺžky jeho 12 mesiacov sú dané dohodou.

Pretože tropický rok má celkom približne 365,2422 dní, je potrebné upraviť dĺžku roku tak, aby zodpovedala celým dňom. Tento problém rieši juliánsky i gregoriánsky kalendár systémom tzv. priestupných rokov, pri ktorých sa k počtu 365 dní pridáva jeden deň navyše, čím sa vyrovnáva celkový počet dní.

Pozri aj
--------

* Lunárny kalendár
* Lunisolárny kalendár
**Ján Kubačka** (\* 7. december 1904, Dolný Kubín – † 28. december 1981, Dolný Kubín) bol slovenský pedagóg a osvetový pracovník.

Jeho otec bol Ján Kubačka a matka Zuzana rod. Mačuhová.

Životopis
---------

Študoval na Učiteľskom ústave v Turčianskych Tepliciach, kde v roku 1923 zmaturoval. Pracoval ako učiteľ v Žaškove, v Brezovej pod Bradlom, osvetový inšpektor a neskôr riaditeľ Základnej školy v Trenčianskej Teplej. Zúčastnil sa protifašistického odboja, počas SNP bol príslušník 2. paradesantnej brigády a bojoval v okolí Banskej Bystrice. V roku 1944 pracoval v redakcii *Národných novín* v Banskej Bystrici. Na učiteľských pôsobiskách vyvíjal všestrannú osvetovú činnosť.

Ocenenie
--------

* Rad SNP I. tr. (1947)
* Čs. vojnový kríž 1939
* Nár. cena za ľudovýchovu 1949
* Zaslúžilý učiteľ 1965

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
JUDr. **Ján Lichner** (\* 17. február 1897, Veľký Čepčín  –  † 16. október 1979, Martin, pochovaný v Turčianskych Tepliciach) bol slovenský agrárny a demokratický politik, poslanec Československého národného zhromaždenia aj Slovenskej národnej rady, člen viacerých vlád v 40. rokoch 20. storočia.

Životopis
---------

Lichner študoval na gymnáziu v Banskej Bystrici.

Počas 1. svetovej vojny prebehol ako rakúsko-uhorský vojak na ruskú stranu a spoločne so skupinou slovenských zajatcov, ktorých viedol, sa pripojil k československým légiám v Rusku. Po návrate do vlasti vyštudoval Právnickú fakultu UK v Bratislave.

Sprvu notársky úradník v Turčianskych Tepliciach, od 1925 notár vo Varíne, od 1929 v Senci. Pôsobil v agrárnej strane. V rokoch 1935 – 1939 ju zastupoval ako poslanec v Národnom zhromaždení. V októbri 1938 podpísal za agrárnu stranu Žilinský manifest a stal sa ministrom pôšt a železníc v slovenskej autonómnej vláde, kde pôsobil do decembra 1938.

V rokoch 1939 – 1940 bol riaditeľom a predsedom správnej rady Slovenskej všeobecnej banky. Od leta 1939 organizoval občiansky odboj, bol v spojení s Milanom Hodžom a Edvardom Benešom. V roku 1940 odišiel do exilu v Spojenom kráľovstve. Tu potom pôsobil v rokoch 1940 – 1942 ako štátny minister, v rokoch 1942 – 1945 ako minister poľnohospodárstva, poverený aj správou Ministerstva verejných prác československej exilovej vlády v Londýne.

Po návrate do ČSR bol po vojne v rokoch 1945 – 1948 členom vedenia Demokratickej strany, za ktorú v tomto období pôsobil ako poslanec v NZ a v rokoch 1945 – 1946 v Slovenskej národnej rade. V rokoch 1945 – 1946 bol štátny tajomník ministerstva zahraničného obchodu, v rokoch 1946 – 1948 štátny tajomník na ministerstve národnej obrany. Vo februári 1948 podal demisiu. Patril medzi časť predstaviteľov DS, ktorí v roku 1948 neodišli do exilu, ale zostali v ČSR.

Aj preto bol v roku 1950 vo vykonštruovanom procese odsúdený na 17 rokov väzenia. V rokoch 1950 – 1960 bol z politických dôvodov väznený, v roku 1960 ho prepustili po amnestii. V roku 1968 bol rehabilitovaný. Venoval sa aj publicistickej činnosti.

Ocenenie
--------

* Rad SNP I. triedy
* Rad Tomáša Garriquea Masaryka, udelený v Prahe *in memoriam* 17.11.1992

Literatúra
----------

* *Slovenský biografický slovník*

Referencie
----------

1. 1 2 3   *JUDr. Ján Lichner* [online]. Praha: Česká televize, [cit. 2021-10-11]. Dostupné online.

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * abART: 78565
* Légie 100: 67075
* NK ČR: xx0187464
* SNK: 175038
* VIAF: 309870003